Hagbart Thisted

Hagbart Thisted (født 8. mars 1847https://digitalarkivet.arkivverket.no/ft/person/pf01036457001553 Folketelling 1910 på Kallerud i Svarstad, Lardal, død 30. mars 1938 i Hønefoss, Ringerike) var rikstelefonbestyrer, bestyrer av elektrisitetsverket, gårdbruker og kontraktør.

Som 12-åring ble han sendt på Nissen gutteskole, videre fikk han handelsutdannelse i Lübeck og praksis i London, Paris og flere steder i USA.

Han giftet seg i 1873 med Kirsten Juel Schjerven fra Lardal. De fikk barna Mathilde, Inga og Kristine.

Thisted startet i 1873 et glassmagasin i Kristiania, men lyktes ikke, og han flyttet til Hønefoss i 1888. I april 1888 kjøpte han Glatveds Hotel i Hønefoss.

I 1898 hadde Ole, Herman og Anton Oppen, Erik Waagaard og Hagbart Thisted dannet aksjeselskapet Hønefoss Elektrisitetsverk, og bygget kraftverk i Kvernvollfossen. Kraftverket produserte strøm til belysning på Veme, Oppen og sentrale steder i Hønefoss og etter hvert til byens industrielle virksomheter.

Han bygget Thistedgården i Hønefoss, der han også bosatte seg.

Thisted var med og etablerte Hønefoss og Omegn Turistforening (nå DNT Ringerike) i 1893, og han var med i foreningens første styre. Han ble æresmedlem av foreningen i 1933Skauleis til fjells. Ringerikes Turistforening 1893 - 1993.

Han ble tildelt Kongens fortjenstmedalje i gull i 1937.

 Se også 
 Thistedgården

 Referanser 

Kategori:Norske forretningsfolk
Kategori:Personer fra tidligere Lardal kommune
Kategori:Personer fra Larvik kommune